Общо отчетно събрание

На 26.04.2016 год. туристическо дружество „Осогово” гр. Кюстендил проведе Общо отчетно събрание. Председателят на дружеството Христо Абаджиев отчете дейността на дружеството за 2015 година. Равносметката е положителна: изпълени са всички дейностти от плана, разнообразни са дейностите на клубовете по ориентирането, алпинизма и спортното катерене, спелеологията, водния и колотуризма, тържествено бяха отбелязани редица годишнини, на нов етап са дръжестките взаимоотношения с туристите от Македония и Сърбия, успешно е приключен проект „ Зелена директна линия“, все по популярен е хор „Осоговско ехо“.

Ръководството на ТД „ Осогово изказва благодарност на всички свои членове и приятели на дружеството, без които не би имало дейноти прояви.

Признателни сме и на съдействието, окоазвано ни от община Кюстендил, Областна управа и редица други обществени институции.

 Предоставяме Ви възможността да се запознаете с отчета:.:
„През 2015 година се навършиха 120 години от оригиналната „Покана” на Щастливеца, в която за първи път се появява известният лозунг на българския туризъм „Опознай България, за да я обикнеш! Всичките прояви на дружеството бяха посветени на тази знаменита годишнина.
В своята над 100-годишна история дружеството полага основите и постига добри резултати в развитието на ориентирането, алпинизма и спортното катерене, спелеологията, водния и колотуризма.
Спортно-тренировъчната дейност на Спортен клуб по ориентиране ”Руен - 92” - гр. Кюстендил през 2015 година беше подчинена на изпълнението на задачите, свързани с успешното участие на наши състезатели в състезанията от Спортния календар на Българска федерация по ориентиране. Спортният календар на клуба беше изпълнен и резултатите бяха налице - участие в 10 Национални и републикански купи и Държавни първенства по ски и лятно ориентиране.

Спечелени бяха 15 първи места, 17 – 2-ри, 20 – 3-ти, 5 – 4-ти, 4 – 5-ти, 2 – 6-ти места.
В купите „НСА”, „СиВен”,”Кракра Пернишки”, „Тетевен” – призови места завоюваха, Мартин Трайчев, Велко Цветанов, Иван Лазов, Мая Кожухарова, Марио Димитров, Илияна Бургова, Александър Йосифов, Георги Бургов.
На традиционното открито републиканско състезание за купа “Кюстендилска пролет”, проведено в района на картинг пистата, взеха участие близо 130 състезатели от 20 клуба от цялата страна.
УС благодари на Георги Бургов и състезателите за успешното им представяне през 2015 година.
Може би най – много поводи за гордост и за скръб в Кюстендил получаваме от алпинизма. Чрез него изживяхме незабравими мигове на възторг и такива на непрежалима загуба. И ето още една загуба- Стамен Станимиров-Стамбата.
На 11 август туристи, планински спасители и приятели отдадоха почит на кюстендилските алпинисти Людмил Янков и Стоян Наков пред паметната плоча при Втора тераса на Мальовица в Рила.
На 17 април на паметника на ул. „ Л. Янков“ кюстендилската общественост почете паметта на двамата алпинистите.
През месец май водният клуб „Струма 2012“ откри сезона за каякарите, организирана от Каяк клуб Варна.
От 25 до 28 юни за втора поредна година кюстендилци бяха домакини на водния поход по река Струма. Освен, че получиха силна доза адреналин от бурните води на реката, участниците в мероприятието имаха възможността да се насладят на красотите на Земенския пролом, величествения водопад Скакавица и каньона Шегава.
В периода 23-26 юли 2015 год. те взеха участие в един от най-посещаемите водни походи в България - походът по язовир Жребчево и река Тунджа с домакини от клуб по воден туризъм „Тетида” – гр. Нова Загора.
През 2015 год. те за първи път участваха в международната регата по река Дунав.
Интерес към екстремните вело излети по всички части на планините проявяват все повече запалени привърженици на колоезденето. Велосипедистите от велоклуб „Гайда” към дружеството участват в редица походи до Босилеград, връх Руен, Власинско езеро и др. интересни дестинации.
102 участници се включиха в състезателното изкачване от Кюстендил до Руен - "Осогово Рън". Състезанието включи две дисциплини: планинско бягане и планинско колоездене.
Под ръководството на диригента Димитър Цветков, хор „Осоговско ехо” все по-осезателно заема подобаващото му се място в културния живот на общината. Въпреки привкуса на житейските превратности, песните на тази значима хорова формация ни водят към надеждата за тържеството на човешките добродетели, така оскъдни в наше време. Особен чар на изпълненията на състава придават забележителният йодлеров певец Георги Чолаков. За огромния си принос към туризма и хоровата дейност той бе удостоен със званието „Почетен гражданин на Кюстендил” и „отличник на БТС”. По случай 137 г. от Освобождението на гр. Кюстендил от турско робство в читалище „Братство” хорът взе участие в тържествения концерт. Те участваха в концерт, посветен на любителското творчество, Националния фестивал на шлагерната и стара градска песен „Пей сърце”, където получиха 1 място в категория хорове, грамота и плакет. Участваха в тържествата организирани от дружеството, концерт 10 година „Пей сърце“, в песения празник „Бялата порта” в Самоков, срещата събор на туристите ветерани на Предела, както и за 1 ноември - деня на Народните будители. На XXVIІ-ят Национален песенен празник в Асеновград те получиха грамота и плакет. Годината бе закрита с празничничен Коледен концерт в читалище „Братство”, като общият им брой участия за годината са 15.
Нека им пожелаем здраве и още много успехи, защото техните песни ни правят повече българи.
През годината ветераните туристи активно участваха в проявите, организирани от БФТВ, както и в проявите на дружествения календар. Почти ежеседмично клубът провежда излети, които макар и краткотрайни са редовни.
За втора година туристи – ветерани от 17 клуба пристигнаха от 25 до 27 юни 2015 г. в Кюстендил по покана на нашия клуб. Срещата се проведе в рамките на Празника на черешата. Поканата уважиха туристи от София, Варна, Русе, Добрич, Шумен, Сливен, Попово, Полски Тръмбеш, Горна Оряховица, Видин, Благоевград, Сандански, Велинград, Петрич и Самоков.
През първият ден беше организирано посещение на музеите и художествената галерия „Владимир Димитров – майстора“, а вечерта туристическият хор „Осоговско ехо“, с диригент Димитър Цветков, поднесе своя букет от туристически песни на гостите.
На втория ден гостите посетиха гр. Крива Паланка и манастира „Свети Йоаким Осоговски“ в Република Македония.
На третият ден гостите се разходиха до най - високата част на града – Хисарлъка, а след това се присъстваха на официалното откриване на Празника на черешата. Да благодарим на председателят на клуба – Мария Велинова за добрата организация и всеотдайност.
В амбициозният календарен план на дружеството за годината туристите от Кюстендил посетиха многобройни обекти в България, Сърбия, Македония, Гърция. Изкачването на може би най-красивия връх в Карпатите - Негою (2535 м.н.в.), втори по височина в северната ни съседка, както и културно-историческата обиколка в страната превърнаха в истинска приказка престоя на всички ни в Румъния.
Като най-емоционално изживяването бе изкачването и на първенеца на най-високия връх в Гърция – Митикас (2918 м.н.в.) в планината Олимп.
Незабравими спомени таим и от екскурзионното летуване в Пирин. Общо за годината са проведени 37 туристически похода. Отбелязахме и 87 години от построяването на хижа Осогово.
Дружеството успешно развива връзките си със своите съседи от Македония и Сърбия. Вече за втора година на пирамида 106 при село Жеравино се проведе тристранната среща между туристите от България, Сърбия и Македония. С развети национални знамена заедно изкачихме връх Миджур, Бесна кобила, Расовец, Руен, Черни връх, Мальовица, седемте рилски езера и други.
Една от преоритетните задачи на дружеството през изтеклата година бе насочена към развитието на детския и ученически туризъм.
На 19-20-21 юни 2015 год. на язовир Копринка отбор от 13 представители (старша и младша възраст) от младежкият клуб към ТД „Осогово” гр. Кюстендил се включиха в 16-то национално състезание по туристически сръчности и умения за приз „Кристален еделвайс”.
Дисциплините, в които те трябваше да се състезават бяха: Майсторско управление на велосипед, стрелба с лък, теглене на въже, опъване на палатка, 10 минутно участие на туристическа тематика и подредва на бивака.
Над 350 бяха участниците от цялата страна. Нашият отбор за първи път участва в това състезание. Те спечелиха първо място за най-оригинална подредба и украса на бивака и 2 място по майсторско управление на велосипед. В играта „Познавам ли моята България“ нашият отбор зае третото място. В самодейността те отново впечатлиха журито. Планината е красива, но крие и опасности. Затова нашият отбор по много артистичен начин направи демонстрация на първа долекарска помощ на пострадали от изгаряне, прободна рана, охлузване, счупване, припадък.
През 2015 г. дружеството в партньорство с Пето ОУ „Христо Ботев", ОУ „Иван Вазов" и ПМГ „Проф. Емануил Иванов" успешно реализира проект „Зелена директна линия".
Основната цел на проекта бе да повиши осведомеността и да осигури пряка връзка на децата и младите хора с природата чрез дейности, свързани с изучаване и опазване на биоразнообразието и застрашените видове в Кюстендилски регион. Бяха проведени четири семинара на тема „Поведение в защитени местности и територии", 6 туристически тура, където децата наблюдаваха животните и растенията в естествената им среда.
Кулминацията беше проведените две междуучилищни състезания "Зелена директна линия". Състезанията дадоха възможност участниците да представят своите знания за биоразнообразието в защитените територии на Община Кюстендил. Предвижда се тази инициатива да се превърне в ежегодно събитие с цел непрекъснато повишаване броя на посланиците.
По проект „Зелена директна линия“ бяха постави пет двулицеви табла - при „Вековна букова гора” край село Граница, в близост до хижа „Осогово”, при Полскоскакавишки водопад, местността Ючбунар и Конявската планина. Те съдържат снимки и информация на съответния вид от флората и фауната, който се среща на определената територия и информация за неговото опазване.
С училището по туризъм вече трета година имаме сключен договор за провеждане на практическо обучение за придобиване на практически умения по специалността „Организация на туризма и свободното време”.
През годината туристите се включваха доброволно в инициативите за почистване на планината, маркиране и залесяване. Да благодарим на Владимир Ников, който всяка година организира група туристи за почистване на пътя в участъка от с. Богослов до Осогово.
Тази година Българският туристически съюз връчи на областният управител на Кюстендил г-н Виктор Янев награда за подпомагане на Националното движение „Опознай родния край“. Област Кюстендил бе излъчена за награда в категория „Партньорство с държавната власт“.
В движението „Покорител на 10-те планински първенци" и тази година седем туристи от дружеството получиха атрактивни награди.
През изминалата година дружеството е реализирало над 300 броя книжки от движението 100 НТО. За 2015 год. сме връчили 1 златен, 11сребърни и 11 бронзови значки. Направени са 38 абонамента за вестник „Ехо“.
Дружеството активно работи съвместно с Общината, с Областната администрация, БЧК, РЗИ, Спасителна служба, Горско стопанство, Отдел култура към Община Кюстендил и участва в редица съвместни мероприятия.
Искам да изкажа благодарност Областния управител –г-н В. Янев, кмета – г-н Паунов, Иван Андонов на д-р Емилия Кацарска, д-р Н. Янчовски, както и на медиите, които отразяват нашите прояви. Изказвам благодарност към Ани и Йордан Беловодски, които ни помагат в разработването на проектите.